**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 20.12.2023, ora 08.00 – 21.12.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 21.12.2023, ora 07.00**

**RÂURI**

Debitele au fost în general staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega, Timiș, Bârzava, Caraș, Nera, Cerna, unde au fost în scădere.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Timiș, Bârzava, Caraș, Nera, în bazinul superior și mijlociu al Bistriței și pe cursurile superioare ale Trotușului și Prutului.

Pe celelalte râuri debitele se situează la valori cuprinse între 30-90% din normalele lunare şi mai mici (sub 30%) pe râurile din bazinele hidrografice: Bârlad, Jijia, Tazlău, pe cursul Ialomiței, pe unii afluenți din bazinele inferioare ale Jiului și Oltului.

Formațiunile de gheață (gheață la maluri), existente pe râurile din Moldova au fost în diminuare și restrângere, iar cele din estul Transilvaniei au fost în extindere şi intensificare.

Ca urmare a propagării viiturilor formate anterior se situează peste:

- **COTELE DE ATENȚIE** râurile la stațiile hidrometrice: Crasna – Domăneşti (400+91)-jud.SM, Crasna – Berveni (490+69)-jud.SM, şi Tur – Călineşti Oaş (350+6)-jud. SM (sectoare îndiguite).

Debitele vor fi în general staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega, Timiș, Bârzava, Caraș, Nera, Cerna unde vor fi în scădere.

Formațiunile de gheață (gheață la maluri) existente, se vor menține fără modificări importante.

Ca urmare a propagării viiturilor formate anterior se vor menține peste **COTELE DE ATENȚIE** cursurile inferioare ale râurilor Tur şi Crasna (sectoare îndiguite).

**DUNĂRE**

Debitul la intrarea în țară (secțiunea Baziaș) în intervalul 20.12.2023 – 21.12.2023 a fost în creştere, având valoarea de 9500 m3/s, peste media multianuală a lunii decembrie 5200 m3/s.

În aval de Porţile de Fier, debitele au fost în creștere pe sectoarele Gruia – Calafat și Tr. Măgurele – Tulcea și în scădere ușoară pe sectorul Bechet – Corabia.

Debitul la intrarea în țară (secțiunea Baziaș) va fi în creştere (9600 m3/s).

În aval de Porţile de Fier, debitele vor fi în creştere.

**2.** **Situația meteorologică în intervalul 20.12.2023, ora 08.00 – 21.12.2023, ora 06.00**

**ÎN ŢARĂ**

În joase de relief din Transilvania, sudul Moldovei și din extremitatea de vest a Banatului, valorile termice diurne au fost apropiate sau ușor mai scăzute față de normalul climatologic al perioadei. În celelalte regiuni vremea a fost caldă pentru această dată, chiar deosebit de caldă în zonele montane și submontane, în nord-estul teritoriului și izolat în extremitatea de sud-est. Cerul a fost temporar noros, însă a fost ceață în centrul țării unde a persistat pe aproape tot parcursul intervalului, iar local și în vest, sud-vest și est. Vântul a suflat slab și moderat, cu intensificări temporare în zona montană înaltă, iar spre sfârșitul intervalului și în cea mai mare parte a Olteniei. La ora 20 era strat de zăpadă local la munte și măsura, în platformele stațiilor meteorologice, până la 50 cm în Munții Călimani. Temperaturile maxime au fost cuprinse între -2 grade la Joseni și Sebeș și 16 grade la Cotnari și Medgidia, iar la ora 06 valorile termice erau cuprinse între -4 grade la Joseni, Miercurea Ciuc, Toplița și Turda și 8 grade la Dedulești și Pătârlagele.

**OBSERVAȚII:** de ieri de la ora 6 au fost în vigoare 15 atenționări cod galben pentru fenomene meteorologice periculoase emise după cum urmează: 3 de către SRPV Timișoara, Bacău, Craiova și Cluj-Napoca, 2 de către SRPV Sibiu, 1 de către CNPM pentru Muntenia.

**LA BUCUREŞTI**

Vremea a fost în general frumoasă, iar valorile termice s-au menținut peste mediile multianuale specifice acestei date. Cerul a fost temporar noros, iar vântul a suflat în general slab. Temperatura maximă a fost de 8 grade la Filaret, 9 grade la Băneasa și 10 grade la Afumați, iar la ora 06 se înregistrau 1 grad la Filaret și Băneasa și 2 grade la Afumați.

**3. Prognoza meteorologică în intervalul 21.12.2023, ora 08.00 – 22.12.2023, ora 08.00**

**ÎN ŢARĂ**

Valorile termice diurne deși în scădere față de ziua anterioară se vor situa în continuare peste cele normale datei. În vestul, centrul și nordul țării, cerul va fi mai mult noros, iar începând cu orele serii precipitațiile se vor extinde treptat. Acestea vor fi sub formă de ninsoare la munte și în estul Transilvaniei, mixte în Maramureș și mai ales ploi în rest. Izolat se va depune polei, iar în nordul țării și în zona Munților Apuseni cantitățile de precipitații vor depăși 15...20 l/mp. În restul teritoriului vor fi înnorări temporare și doar cu totul izolat posibile ploi slabe. Vântul va sufla slab și moderat, cu intensificări în Carpații Orientali și Occidentali, în special în zona înaltă unde rafalele vor depăși 80...90 km/h și va fi viscol, iar la viteze mai mici, în general de 55 km/h în nord-vest și în centru, iar ziua și în sud-vest. Temperaturile maxime se vor încadra în general între 2 și 8 grade, iar cele minime vor fi cuprinse între -5 și 3 grade. Pe spații mici dimineața va fi ceață.

**LA BUCUREŞTI**

Cerul va fi temporar noros, iar vântul va sufla slab și moderat. Temperatura maximă, mai coborâtă decât în ziua anterioară, dar în continuare mai mare decât cea climatologic specifică datei se va situa în jurul valorii de 8 grade, iar cea minimă va fi de -1...0 grade, mai scăzută în zona preorășenească. Dimineața, vor fi condiții de ceață.

1. ***CALITATEA APELOR***

***Sistemul de Gospodărire a Apelor Dâmbovița*** informează despre producerea, în data de 20.12.2023, ora 08.45, unei poluări accidentale cu cca 300 litri de amestec țiței si apa sărată, din cauza avariei unei conducte de transport între PMAN NOU și PARC-2 Moreni, la circa 500 m de malul drept al râului Cricovul Dulce, județul Dâmbovița, aparținând SC OMV Petrom ASSET-Muntenia, Sector Târgoviște Est. S-au scurs circa 300 litri poluant cu afectarea a circa 300 mp teren neproductiv aparținând domeniului public, fără a ajunge în cursul de apă. Măsuri întreprinse: oprirea pompării, aplicarea șarnierei, se intervine cu vidanja, un buldo-excavator și 8 angajați. S-a barat, cu un dig de pământ, șanțul prin care se scurgea amestecul de țiței cu apă sărată spre Cricovul Dulce și s-a împrăștiat spill-sorb. Materialul contaminat a fost transportat la Stația de Bioremediere I.L. Caragiale pentru decontaminare și neutralizare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în data de 19.12.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-9,B-23,B-27,B-30,B-26,B-16,B-29,B-15,B-28,B-17,B-13 (mun Bucuresti), BV-6 (Brasov), IS-5,IS-2,IS1 MOBIL (Iasi), CT-7 (Constanta), DJ-2 (Dolj), AR-2, AR-3 (Arad).** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**